《松子僧前落》
宋代·林希逸

野迥无人迹，长松不计年。随风飘子下，竟日落僧前。

叶暗丹谁化，根枯石共坚。时敲经夹响，匹似数珠圆。

味美忘斋久，声轻入定便。时看童行戏，争把柳丝穿。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。